[{"text_idx": "#000002", "text": "Elkargoaren presidente aukeratu berriak, Irina Tiritxenkok, azaldu duenez, gero eta gehiago dira erabat euskaldunduta dauden okindegiak, baina guztietan ere, bada arazo larri bat, egunero-egunero drama izugarriak eragiten dituena: \u201cUstez frantsesak diren baina benetan Vienan asmatu omen gosaritarako hostorezko opil gozo horien izena. Jendea frantsesezko izenarekin geratu da, baina inork ez du oso argi nola esan behar den, eta horrek gaizki-ulertze eta trago txar handiak eragiten ditu egunero-egunero\u201d."}, {"text_idx": "#000003", "text": "Tirintxekok azaldu duenez, zientzialariek sakon ikertu dituzte fenomeno honen nondik norakoak, eta izena ere jarri diote: hostore-estresa. Bezeroa okindegian sartzean, inoiz ez daki oso seguru kroisant, kruasan, kruasant, kurasan, kroasant, kroasan ala nola deitu behar dion opilari. Horrek estresa sortzen dio eta, sarritan, lotsaren lotsaz, bezeroa okindegitik ateratzen da ezer erosi gabe. Hostore-estresaren inpaktu ekonomiko negatiboa urtean 1.560.450 euro ingurukoa da, Irina Tiritxenkoren arabera."}, {"text_idx": "#000004", "text": "Ariketa soziala gure hizkuntza ohiturak eraldatzeko"}, {"text_idx": "#000005", "text": "Hori dela eta, Okinen Elkargoak ILGOROPALDIA antolatu du, \u201cgure hizkuntza ohiturak eraldatzeko ariketa soziala\u201d. Proposamena erraza da: 15 egunez, azaroaren 21etik abenduaren 5era, nahi eta ahal dutenek konpromiso aktiboa hartuko dute opil frantses horiei beren euskarazko izenez deitzeko: ilgoropil. \u201cHitza erabat zuzena da euskararen ikuspegia, eta jatorrizko izenaren mamiaru eusten dio: ilgora + opil. Erabat erraztuko die bizitza bezeroei, batez ere deklinatu behar denean. Espero dugu ondoren bezeroak askoz lasaiago sartzea gure dendetara, eta ilgoropilen salmenta biderkatzea\u201d."}, {"text_idx": "#000006", "text": "Ariketa sozialean parte hartzeko hiru modu egongo dira:"}, {"text_idx": "#000007", "text": "ILGOROBIZIAK izango dira opilen izen berriarekin erabat ados dauden eta izena zabaltzearen aldeko lana hartu nahi duten pertsonak. OKindegi edo kafetegietan ez ezik, eguneroko hizkeran ere \u2018ilgoropil\u2019 hitza tartekatzeko ahalegina egingo dute, terminoa normalizatu eta bere hedadura errazteko."}, {"text_idx": "#000008", "text": "ILGOROPRESTAK, berriz, hitzarekin oraindik oso eroso sentitu ez, baina besteen ahotik entzun eta onartzeko prest dauden pertsonak dira. Oso elementu garrantzitsuak izango dira hitzaren normalizazioan, paper pasiboa jokatu arren."}, {"text_idx": "#000009", "text": "Azkenik, ILGOROGUNEAK izango dira talde, enpresa eta bestelako kolektiboak (kafetegiak, txutxidendak, supermerkatuak), non ilgoropil hitzaren erabilera modu aktiboa sustatuko den, dela bertako langile edo kideen hizkeraren bidez, dela karteleria eta sen\u0303aletikan."}, {"text_idx": "#000010", "text": "ETB2ko esatari bik zaintiratua egin dute mihian, Sarrionandia Uribelarrea ahoskatzean"}, {"text_idx": "#000014", "text": "Notify me of follow-up comments by email."}, {"text_idx": "#000015", "text": "Notify me of new posts by email."}, {"text_idx": "#000017", "text": "IkusienaDonostiar batek Kontxako hondartza gainbaloratuta dagoela onartu du\nESKLUSIBA: Txantxangorriaren osteko kanpainako irudiak lortu ditugu\nFomenta el euskera, \u00a1no lo hables!\nTwitterren \u201cNegua joan da ta\u201d kanta aipatzen duten hurrengoak afusilatuko dituzte egunsentian"}, {"text_idx": "#000018", "text": "Donostiar batek Kontxako hondartza gainbaloratuta dagoela onartu du\nESKLUSIBA: Txantxangorriaren osteko kanpainako irudiak lortu ditugu\nFomenta el euskera, \u00a1no lo hables!\nTwitterren \u201cNegua joan da ta\u201d kanta aipatzen duten hurrengoak afusilatuko dituzte egunsentian"}]